शिमला:नगर निगम के सांगटी वार्ड से कांग्रेसी पार्षद मीरा शर्मा ने इस्तीफा दे दिया है। त्यागपत्र देने के बाद से वार्ड में पार्षद की कुर्सी खाली हो गई है, ऐसे में 6 महीने के भीतर इस वार्ड में दोबारा से उप चुनाव करवाना होगा, तब तक यह सीट खाली रहेगी। नगर निगम के इतिहास में ऐसा पहली बार हुआ है जब जनता की ओर से निर्वाचित पार्षद ने अपने पद से इस्तीफा दिया हो। हालांकि सत्ता परिवर्तन के साथ कई बार मनोनीत पार्षदों ने त्यागपत्र दिया है लेकिन निर्वाचित पार्षदों ने कभी इस्तीफा नहीं दिया है, ऐसा पहली बार हुआ है। वहीं मीरा के इस्तीफे से कांग्रेसी खेमे में भी हलचल मच गई है। कांग्रेस को मीरा ने जोर का झटका दिया है।